Кудаяр Уста

Кудаяр Уста — жыгаччы. Таластын Кара-Буура аймагынан чыккан. Ал таластыктар үчүн жогору баалануучу көккашка ээрди арбын чапкан. Мунун кашы жалпак келип (калак баш), аны казак-кыргыз бирдей урунушкан. Өзү өзгөртүп чапкан ээрди эл «Кудаяр ээри» деп аташкан. Өзүнүн үйүндө үйрөнчүктөрдүн мектебин түзгөн устанын ээри төрт бөлүктөн болуп, ошол төрт бөлүктү төрт баласы чаап, Кудаяр өзү аларды бириктирип кадап турган. Чебер ээр үчүн кара талды, кайынды таңдай, ээрдин алдыңкы акырегине жана кашына ача жыгач коёт. Арткы кашына өзүнчө жыгач туурасынан чабылып түшүп, ээр бөлүктөрү бири-бирине жиксиз ашталат да, ал урунууга бышык келет. Мындай ээрди ичмек менен токунса да, аттын белин баспайт.

Колдонулган адабияттар
Акматалиев A. Кыргыздын уз-усталары: Антология/Башкы ред. А. Карыпкулов; сүрөтчүлөрү Д. Чочунбаева, Г. В. Половникова. — Б.: КЭнин Башкы редакциясы, 1997, — 240 б.
ISBN 5-89750-080-0
Категория:Инсандар